Anatolij Solovjanenko
Anatolij Borisovič Solovjanenko (ukrajinski: Анатолій Борисович Солов'яненко) (Donjeck, SSSR, 25. septembar 1932. - Kozin, Ukrajina, 29. juli 1999) bio je sovjetski i ukrajinski tenor. Rođen je u rudarskoj porodici u Donjecku i diplomirao je na Politehničkom institutu u Donjecku 1954. godine. Studirao je i pjevanje sa Aleksandrom Korobejčenkom od 1950. godine. Muzičku karijeru započeo je u Donjecku, gdje se sada nalazi spomenik u znak sjećanja na ovog umjetnika. Imao je 12 nastupa u Metropoliten operi u Kijevu, a 1978. diplomirao je na Ukrajinskoj nacionalnoj muzičkoj akademiji Petar Čajkovski. 30 godina bio je solista u Ukrajinskom nacionalnom akademskom opernom i baletnom teatru Taras Ševčenko u Kijevu, a nastupao je i na Expo 67 u Montrealu. Tokom sezone 1977. - 78, Solovjanenko je nastupao kao solista u njujorškoj Metropolitan operi. Nastupao je i kao solista za Aleksandrov ansambl tokom britanske turneje 1988, pjevajući Kaljinku i druge pjesme. Snimio je 18 LP ploča arija, romansi i pjesama.